ai4bharat/Pralekha huggingface dataset:
صحت اور خاندانی بہبود کی وزارت
ڈیجیٹل صحت سے متعلق قومی مشن این ڈی ایچ ایم کے تحت ڈاٹاکی رازداری
نئی دہلی ،2فروری :ڈیجیٹل صحت سے متعلق مشن این ڈی ایچ ایم کا آزمائشی مرحلہ ، مرکز کے زیرانتظام 6علاقوں انڈمان ونکوبار جزائر ، چنڈی گڑھ ، دادرنگرحویلی اوردمن ودیو، لداخ ، لکشدیپ اورپدوچیری میں جاری ہے ۔ مندرجہ ذیل مرکز کے زیرانتظام 6علاقوں میں 21جنوری ، 2021ک صحت سے متعلق 630478آئی ڈیز تیارکی جاچکی ہیں ۔ این ڈی ایچ ایم کے لئے وینڈرس کا انتخاب ، بھارت سرکارکے مختلف قابل اطلاق ضابطوں اوراصولوں کے عین مطابق ہے ۔
یہ اعدادوشمار 2019میں بھارت سرکارکے ذریعہ جاری کئے گئے ڈیجیٹل صحت سے متعلق قومی تفصیلی خاکہ کے مطابق ، وفاق کے طورپر تشکیل دیئے گئے آرکی ٹیکچر میں محفوظ رکھے جاتے ہیں ۔ طبی ریکارڈ س کی مرتکز کی گئی کوئی معلومات نہیں ہیں ۔البتہ این ڈی ایچ ایم کی بدولت ہرفرد کی مرضی سے ہی اس کی خود کی طبی دیکھ بھال کے لئے اس کی صحت سے متعلق ڈاٹا کامناسب استعمال کیاجاتاہے ۔
اس لئے بھارتی شہریوں کی رازداری کی کسی بھی قسم کی کوئی خلاف ورزی نہیں ہوتی ہے ۔ حکومت ، ڈاٹا کی حفاظت اوررازداری کو اولین ترجیح دیتی ہے اور یہ این ڈی ایچ ایم کے ڈیزائن میں پہلے سے شامل ہے ۔ تمام قابل اطلاق قوانین، ضابطوں اورقابل احترام سپریم کورٹ کے فیصلوں پرعمل کیاجاتاہے ۔ صحت سے متعلق ڈاٹا کے نظم کی پالیسی کو بھی منظوری دی گئی ہے ۔ ڈاٹا کی رازداری اورسیکورٹی کو یقینی بنانے کے مقصد سے تمام ممکنہ تکنیکی حل کو بھی بروئے کارلایاجاتاہے ۔
جیساکہ ڈیجیٹل صحت سے متعلق قومی تفصیلی خاکہ این ڈی ایچ بی میں ذکرکیاگیاہے ، این ڈی ایچ ایم کے نفاذ کے لئے رہنمادستاویز ، صحت سے متعلق محفوظ نیٹ ورکس کااستعمال اور حکومت کے برادری کے کاؤڈ کے بنیادی ڈھانچہ کو میتی کی وضاحت کے مطابق ڈاٹا کے متعارف کرانے میں استعمال کیاجاتاہے ۔
اس کلاؤڈ بنیادی ڈھانچہ پرمنعقد تمام پروگراموں کی 24گھنٹے نگرانی کی جائے گی تاکہ انتہائی محفوظ ماحول کو یقینی بنایاجاسکے ۔
این ڈی ایچ ایم کے تحت سیکورٹی کاکہ کی جانکاری کے کلیدی پہلوؤں میں سے ایک میں پرائیویسی یارازداری کو کلیدی رہنمااصولوں میں سے ایک کے طورپر نمایاں کیاگیاہے ۔
اس کا مقصد اس بات کویقینی بناناہے کہ صحت سے متعلق ڈاٹااور اس کی دوسری جگہ منتقلی کی ہمہشہ تعمیل ہو اوریہ راداری یا پرائیویسی سے متعلق تمام ضروریات کی پابندی کریں ۔
ذاتی صحت کے ریکارڈس کو سنبھالنے کے لئے ضروری تمام مزاحم ابتداسے ہی ایسی پالیسی پرعمل کرنے کے لئے تیارکئے جاتے ہیں ۔
اس کے علاوہ کسی فرد یااس کے ذریعہ نامزد کسی فرد کی رضامندی کے ساتھ ہی کسی کو طبی ریکارڈس دستیاب کرائے جاتے ہیں ۔
صحت اورخاندانی بہبود کے وزیرمملکت جناب اشونی کمارچوبے نے آج راجیہ سبھا میں ایک تحریری جواب میں یہ بات بتائی ۔
کیمیکلز اور فرٹیلائزر کی وزارت
کووڈ۔19 سے لڑنے کے لئے ملک بھر میں میڈیکل سپلائز کی کوئی کمی نہیں ہے: گوڑا
نئی دہلی، 3 اپریل 2020، کیمیکل اور فرٹیلائزر کے مرکزی وزیر جناب ڈی وی سدانند گوڑانے کہا ہے کہ کووڈ۔19 کی وبا سے لڑنے کے لئے ملک بھر میں میڈیکل سپلائز کی کوئی کمی نہیں ہے۔
ایک ٹوئٹ میں جناب سدانند گوڑا نے کہا کہ حکومت ہند اس بات کو یقینی بنارہی ہے کہ کووڈ۔19 سے لڑنے کے لئے تمام ضروری میڈیکل سپلائز تیار رہیں۔انہوں نے کہا کہ گزشتہ پانچ دنوں میں 62 لائف لائن اڑان پروازوں کے ذریعہ 15.4 ٹن سے زیادہ ضروری میڈیکل سپلائز ٹرانسپورٹ کی گئی ہیں۔ جناب سدانند گوڑا نے کہا ‘‘گزشتہ چار روز میں ملک بھر میں کارگو فلائٹ کے ذریعہ 10 ٹن میڈیکل آلات سپلائی کئے گئے ہیں’’۔
انہوں نے اس بات پر زور دیا کہ حکومت ضروری اشیا مثلاً فارما سیوٹیکلز اور اسپتال کے آلات تیار کرنے کی سرگرمیوں پر پوری توجہ دے رہی ہے۔ اس کےلئے ایس ای زیڈ میں 200 سے زیادہ یونٹیں کام کررہی ہیں۔
جناب سدانند گوڑا نے بتایا کہ ضروری میڈیکل اشیا کی تقسیم کی نگرانی اور ساز و سامان سے متعلق مسائل کو حل کرنے کے لئے ایک سنٹرل کنٹرول روم بھی قائم کیا گیا ہے۔
۔۔۔۔۔۔۔۔۔۔۔
م ن۔ا گ۔ن
U-1470
(Visitor Counter : 109
کامرس اور صنعت کی وزارتہ
جناب پیوش گوئل نے سوئیڈن کی کاروباری برادری کو دعوت دی کہ وہ بھارتی صنعتوں کیساتھ ساجھیداری کرے
برقی حرکت ، سڑک سلامتی ، خلائی تحقیق، آیوروید ، قدرتی طریقہ علاج میں تعاون کیا جاسکتا ہے
کامرس اور صنعت کے وزیر نے اسٹاک ہوم میں 19ویں انڈو سوئیڈش جے سی ای سی میں شرکت کی
جے سی ای سی پروٹوکول میں بھارت -سوئیڈن اقتصادی تعاون کو اور اونچی سطح تک لے جانے کا نقشہ راہ فراہم کیا گیا ہے
نئی دہلی۔24؍اکتوبر۔کامرس اور صنعت نیز ریلوے کے وزیر جناب پیوش گوئل نے سوئیڈن کے شہر اسٹاک ہوم میں 22 سے 23 اکتوبر 2019 کو اقتصادی ، صنعتی اور صنعتی تعاون  کے 19ویں بھارت- سوئیڈن مشترکہ کمیشن کی میٹنگ میں شرکت کی۔
جے سی ای سی میں دونوں ملکوں کے تعاون کے شعبوں پر تبادلہ خیال کیا گیا۔ کامرس اور صنعت کےوزیر نے اس اہمیت کو اجاگر کیا جو دونوں ملکوں کے وزرائے اعظم نے اختراعی شراکت داری کے بارے میں مشترکہ لائحہ عمل اور مشترکہ اعلان کے بارے میں ظاہر کی تھی۔
کامرس اور صنعت کے وزیر نے اختراع، توانائی، صحت کی دیکھ بھال، دفاع ، دیرپا شہری ترقی اور ریلویز کے تعلق سے مفاہمت نامے کے تحت بھارت- سوئیڈن شراکت داری کے امکانات کو اجاگر کیا۔
سوئیڈن کے وزیراعظم جناب اسٹیفن لوف وین کے 2016 میں بھارت کے پچھلے دورے کے نتیجے میں انڈیا - سوئیڈن بزنس لیڈرس راؤنڈ ٹیبل  کا قیام دونوں ملکوں کی کاروباری برادریوں کو قریب لانے کیلئے ایک زبردست فریم ورک ہے۔
جناب پیوش گوئل نے جے سی ای سی سے اپنے خطاب میں کاروبار میں آسانی کے اقدامات کو اجاگر کیا جن میں مرکزی اور ریاستی سطح پر بھارت سرکار کی طرف سے کی گئی ڈھانچہ جاتی اور طریقہ کار سے متعلق اصلاحات بھی شامل ہیں۔ انہوں نے سڑک ، ریلوے ، شاہراہوں ، قابل تجدید توانائی ، ہاؤسنگ ،اسمارٹ شہروں اور صحت کی دیکھ بھال جیسی مختلف صنعتوں میں بھارت میں فراہم مواقع کو اجاگر کیا۔ انہوں نے سوئیڈن کی کاروباری برادری کو دعوت دی کہ وہ اِن مواقع کی حمایت کرے اور ان میں شرکت کرے اور بھارت کی زبردست برآمدی مارکٹ سے فائدہ اٹھائے۔
سوئیڈن کے بیرونی تجارت کی وزیر محترمہ انا ہالبرگ نے جناب پیوش گوئل سے اتفاق کیا کہ بھارت ، سوئیڈن کے کاروباریوں کیلئے زبردست مواقع فراہم کرتا ہے ۔ انہوں نے اس بات پر زور دیا کہ تجارت اور سرمایہ کاری کو اونچی سطح تک لے جایا جاسکتا ہے۔ انہوں نے بتایا کہ بھارت میں 200 سے زیادہ سوئیڈن کی کمپنیاں ہیں اور سوئیڈن میں بھارت کی 70 سے زیادہ کمپنیاں کام کررہی ہیں۔
جے سی ای سی میں تعاون کے جن نئے شعبوں کی نشاندہی کی گئی ان میں برقی حرکت ، سڑک سلامتی ، خلائی تحقیق اور روایتی بھارتی ادویات  شامل ہیں۔
کامرس اور صنعت کے وزیر نے بھارت میں سوئڈین کے سرمایہ کاروں کیلئے ایک انویسٹمنٹ انکلیو کے قیام کی تجویز پیش کی جو بھارت میں سوئیڈن کی کمپنیوں کیلئے بنیادی ڈھانچے کاکام کریگا اور ماحولیاتی نظام قائم کرنے میں مدد کریگا۔ اس تجویز کا سوئیڈن کی طرف سے خیرمقدم کیا گیا۔ طرفین نے دونوں ملکوں کے اسٹارٹ اپ ماحولیاتی نظاموں کے درمیان اور زیادہ تعاون سے اتفاق کیا۔
سوئیڈن کی وزیر نے کامرس اور صنعت کے بھارتی وزیر کی طرف سے تذکرہ کردہ مواقع میں شرکت کرنے کی بھارت کی پیشکش کا خیرمقدم کیا، ان میں انویسٹمنٹ انکلیو کا قیام بھی شامل ہے۔انہوں نے دونوں ملکوں کے لوگوں کا معیار زندگی بہتر بنانے کیلئے اختراعی اور اسمارٹ حل کیلئے ایک ساتھ کام کرنے کی خواہش بھی ظاہر کی۔
جے سی ای سی پروٹوکول میں بھارت -سوئیڈن اقتصادی تعاون کو دونوں ملکوں کی کاروباری برادری اور حکومتوں کے درمیان مزید اونچی سطح تک لے جانے کا نقشہ راہ فراہم کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U- 4750
(Visitor Counter : 94
وزارت خزانہ
دس ریاستوں نے بجلی کے شعبے میں اصلاحات کے لئےاضافی 28204 کروڑ روپے حاصل کئے
بجلی کے سیکٹر میں اصلاحات کے لئے 23-2022 میں ریاستوں کے لئے 122551 کروڑ روپے کی ترغیبات دستیاب ہیں
نئی دہلی،7 اپریل 2022/
وزارت خزانہ کے اخراجات کے محکمے نے 22-2021 میں بجلی کے سیکٹر میں اصلاحات کرنے کی خاطر دس ریاستوں کو 28204 کروڑ روپے کے اضافی قرضے لینے کی اجازت دی ہے۔ اصلاحات کےعمل کو شروع کرنے کی خاطر ترغیب کے طور پر ریاستوں کو اضافی قرضے کی دی گئی اجازت کی تفصیل مندرجہ ذیل ہے:
|
|
نمبر
|
|
شمار
|
|
رقم 
|
|
1.
|
|
آندھراپردیش
|
|
3,716
|
|
2.
|
|
آسام
|
|
1,886
|
|
3.
|
|
ہماچل پردیش
|
|
251
|
|
4.
|
|
منی پور
|
|
180
|
|
5.
|
|
میگھالیہ
|
|
192
|
|
6.
|
|
اوڈیشہ
|
|
2,725
|
|
7.
|
|
سکم
|
|
5,186
|
|
8.
|
|
سکم
|
|
191
|
|
9.
|
|
تمل ناڈو
|
|
7,054
|
|
10.
|
|
اترپردیش
|
|
6,823
15ویں مالی کمیشن کی سفارشات کی بنیاد پر وزارت خزانہ نے ریاستوں کو ہر سال ،چار سال کی مدت کے لئے یعنی 22-2021 سے 25-2024 تک بجلی کے سیکٹر میں ریاستوں کے ذریعہ کی گئی اصلاحات کی بنیاد پر ریاست کی مجموعی ریاستی گھریلو پیداوار  کے 0.5 فی صد اضافی قرض فراہم کرنے کافیصلہ کیا تھا۔ اس کا اعلان وزیر خزانہ نے 22-2021 کی بجٹ تقریر میں کیا تھا۔
اضافی لینے کی اجازت کے طور پر مالی مراعات فراہم کر نے کا مقصد بجلی کے سیکٹر میں اصلاحات کرنا اور سیکٹر کی آپریشنل اور اقتصادی صلاحیت کو بہتر بنانا اور ادائیگی والی بجلی کے استعمال میں پائیدار اضافہ کو فروغ دینا ہے۔ اس سلسلہ میں اخراجات کے محکمے نے 9 جون 2021 کو تفصیلی رہنما خطوط اور کرائٹیریا جاری کیا تھا۔
اضافی قرض کی سہولت حاصل کرنے کی خاطر ریاستی حکومت کو بجلی کے سیکٹر میں ضروری اصلاحات کرنی ہوتی ہیں اور ایک مقررہ سطح تک کارکردگی کا مظاہرہ ضروری ہے۔ ریاستوں نے جو اصلاحات کی ہیں ان میں مندرجہ ذیل شامل ہیں۔
- ریاستی حکومتوں کے ذریعہ سرکاری سیکٹر کی بجلی کی تقسیم کاری کمپنیوں  کے نقصانات کی رفتہ رفتہ ذمہ داری لینا
- بجلی کے شعبے میں سبسڈی کی ادائیگی اور ڈسکام کے لئے حکومت کی دین داریوں اور ڈسکام کے لئے دیگر لوگوں کی دینداریوں سمیت بجلی کے سیکٹر میں مالی امور کی رپورٹنگ میں شفافیت ۔
- مالی اور توانائی کے کھاتوں کی بروقت تیاری اور وقت پر آڈٹ۔
- قانونی اور ریگولیٹری ضابطوں کی تکمیل
ریاستوں کے ذریعہ مذکورہ بالا اصلاحات کے اقدامات کئے جانے کے بعد ریاست کی کارکردگی کو 22-2021 کے لئے اضافی قرض کے اہل ہونے کا تعین کی خاطر مندرجہ ذیل کرائٹیریا کی بنیاد پر تجزیہ کیا جاتا ہے۔
- زرعی کنکشن سمیت توانائی کے کل استعمال اور میٹر والے بجلی کے استعمال کا فی صد
- صارفین کو فوائد کی براہ راست منتقلی  کے ذریعہ سبسڈی کی ادائیگی
- سرکاری محکموں اور بلدیاتی اداروں کے ذریعہ بجلی کے بلوں کی ادائیگی
- سرکاری دفاتر میں پری پیڈ میٹروں کی تنصیب
- اختراعات اور اختراعی ٹکنالوجی کا استعمال
اس کے علاوہ بجلی کی تقسیم کاری کمپنیوں کی نجکاری کے لئے ریاستوں کو بونس مارکس بھی دیئے جاتےہیں۔
ریاستوں کی کارکردگی کا جائزہ لینے اور اضافہ قرض کی اجازت کے لئے ان کی اہلیت کا تعین کرنے کے لئے بجلی کی وزارت بااختیار وزارت ہے۔
مالی سال 23-2022 میں بھی ریاستیں بجلی کے سیکٹر میں اصلاحات سےمنسلک اضافی قرض کی سہولت حاصل کرسکتی ہیں۔ 23-2022 میں یہ اصلاحات کرنے کی خاطر ریاستوں کو ترغیب کے طور پر 122551 کروڑ روپے کی رقم دستیاب ہے۔ جو ریاستیں 22-2021 میں اصلاحات کا عمل مکمل نہیں کرسکی ہیں وہ رواں مالی سال میں اصلاحات پوری کرکے 23-2022 کے مختص اضافی قرض کے فوائد حاصل کرسکتی ہیں۔
وزارتِ تعلیم
مرکزی وزیر تعلیم نےجے این یو میں اسکول آف انجینئرنگ اور اٹل بہاری واجپئی اسکول آف مینجمنٹ اینڈ انٹرپرینیورشپ کاسنگِ بنیاد رکھا
ہندوستان کے مرکزی وزیر تعلیم جناب رمیش پوکھریال ‘نشنک ’نے ورچوئل پروگرام کے ذریعے آج جواہل لال نہرو یونیورسٹی میں اسکول آف انجینئرنگ اور اٹل بہاری واجپئی اسکول آف مینجمنٹ اینڈ انٹرپرینیورشپ کا سنگ بنیاد رکھا۔ اس موقع پر جے این یو کے وائس چانسلرپروفیسر ایم جگدیش کمار، ریکٹر-1پروفیسر چنتا منی مہا پاترا، ریکٹر-2 پروفیسر ستیش چندر گرکوٹی، ریکٹر-3پروفیسر رانا پرتاپ سنگھ اور نئے اسکولوں کے ڈین پروفیسر اُنّت پنڈت اور پروفیسر ستیہ ورت پٹنائک بھی موجود تھے۔
جناب پرکھریال نے اسکول آف مینجمنٹ کا نام آنجہانی اٹل بہاری واجپئی کے نام پر رکھنے پر خوشی کا اظہار کیا، جو کہ نہ صرف ہندوستان کے دوراندیش وزیراعظم تھے، بلکہ ایک اچھے مصنف بھی تھے۔ وزیرموصوف نے کہاکہ انجینئرنگ اور مینجمنٹ کی تعلیم ایک دوسرے کو مضبوطی عطا کرے گی اور نوجوانوں کی سرمایہ کار بننے اور اپنے پیروں پر کھڑا ہونے میں مدد کرے گی۔ انہوں نے امید ظاہر کی کہ عالمی سہولیات سے لیس مجوزہ عمارت ٹیکنالوجی پر مبنی ہوگی اوراس میں طلبہ کی چوطرفہ ترقی کا انتظام کیا جائےگا۔
جناب پوکھریال نےیونیورسٹی کو نئی بلندیوں پر لے جانے اور نئی قومی تعلیمی پالیسی 2020پر عمل کرنے کے لئے اس قسم کےنئے اقدام اٹھانے کے لئے پروفیسر ایم جگدیش کمار کو مبارکباد دی۔
پروگرام کے اختتام پر یونیورسٹی کے رجسٹرار پروفیسر پرمود کمار نے تمام مہمانوں کا شکریہ ادا کیا۔
صدر جمہوریہ کا سکریٹریٹ
صدر جمہوریہ ہند نے سال 2021 اور 2022 کے لئے معذور افراد کو بااختیار بنانے سے متعلق قومی ایوارڈ عطا کئے
دیویانگ جن میں خود اعتمادی کو پیدا کرنا اُن کو بااختیار بنانے کے لئے بہت ضروری ہے: صدر جمہوریہ مرمو
صدر جمہوریہ ہند محترمہ دروپدی مرمو نے آج  کو نئی دہلی میں، معذور افراد کا بین الاقوامی دن منائے جانے کے موقع پر سال 2021 اور 2022 کے لئے معذور افراد کو بااختیار بنانے کے لئے قومی ایوارڈز عطا کئے۔
حاضرین سے خطاب کرتے ہوئے صدر مملکت نے کہا کہ اقوام متحدہ کے ایک اندازے کے مطابق دنیا میں ایک ارب سے زائد افراد معذور ہیں۔ اس کا مطلب ہے کہ دنیا کا تقریباً ہر آٹھواں شخص کسی نہ کسی شکل میں معذوری کا شکار ہے۔ ہندوستان کی دو فیصد سے زیادہ آبادی معذور افراد پر مشتمل ہے۔ اس لیےیہ ہم سب کی ذمہ داری بنتی ہے کہ ہم اس بات کو یقینی بنائیں کہ معذور افراد آزادانہ طور پر باوقار زندگی گزار سکیں۔ یہ ہمارا فرض بھی ہے کہ ہم اس بات کو یقینی بنائیں کہ وہ اچھی تعلیم حاصل کریں، اپنے گھروں اور معاشرے میں محفوظ رہیں، انہیں اپنے کیرئیر کے انتخاب کی آزادی ہو اور روزگار کے مساوی مواقع میسر ہوں۔
صدر جمہوریہ نے کہا کہ بھارتی ثقافت اور روایت میں معذوری کو کبھی بھی علم کے حصول اور کمال حاصل کرنے میں رکاوٹ نہیں سمجھا جاتا ہے۔ اکثر، یہ دیکھا گیا ہے کہ دیویانگ جن میں خدا کی طرف سے عطا کردہ مخصوص صلاحیت ہوتی ۔ ایسی بے شمار مثالیں ہیں جن میں ہمارے دیویانگ بھائیوں اور بہنوں نے اپنی بے مثال ہمت، ہنر اور عزم کے بل بوتے پر کئی شعبوں میں شاندار کارنامے سرانجام دئیے ہیں۔ اگر انھیں مناسب ماحول میں زیادہ مواقع فراہم کئے جائیں تو وہ ہر میدان میں اپنے جوہر دکھا سکتے ہیں۔
صدرجمہوریہ نے کہا کہ تعلیم معذور افراد سمیت ہر فرد کو بااختیار بنانے کی کلید ہے۔ انہوں نے تعلیم میں زبان سے متعلق رکاوٹوں کو دور کرنے اور معذور بچوں کے لیے تعلیم کو مزید قابل رسائی بنانے کے لیے ٹیکنالوجی کے زیادہ سے زیادہ استعمال پر زور دیا۔ انہوں نے کہا کہ قومی تعلیمی پالیسی 2020 معذور بچوں کو معیاری تعلیم کے مساوی مواقع فراہم کرنے کے انتظامات کو فعال کرنے کی اہمیت کو بھی واضح کرتی ہے۔ انہیں یہ جان کر خوشی ہوئی کہ سماعت سے محروم بچوں کے لیے پہلی سے چھٹی جماعت کے لیے این سی ای آر ٹی کی نصابی کتابوں کو ہندوستانی اشاروں کی زبان میں تبدیل کیا گیا ہے۔ انہوں نے کہا کہ سماعت سے محروم طلباء کو مرکزی دھارے کے تعلیمی عمل میں شامل کرنا ایک اہم قدم ہے۔
صدر جمہوریہ نے کہا کہ حکومت دیویانگ جن کو بااختیار بنانے کے لیے کئی اقدامات کر رہی ہے۔ انہوں نے کہا کہ، ان کے مطابق، دیویانگ جن میں خود اعتمادی پیدا کرنا انہیں بااختیار بنانے کے لیے بہت ضروری ہے۔ معذور افراد میں عام لوگوں کی طرح قابلیت اور لیاقت ہوتی ہے، اور بعض اوقات ان سے بھی زیادہ ہوتی ہے۔ انہیں خود کفیل بنانے کے لیے صرف ان میں خود اعتمادی پیدا کرنا ضروری ہے۔ انہوں نے سماج کے تمام طبقات پر زور دیا کہ وہ دیویانگ جن کو خود کفیل بننے اور زندگی میں آگے بڑھنے کی ترغیب دیں۔ انہوں نے کہا کہ جب ہمارے دیویانگ بھائی اور بہنیں مرکزی دھارے میں شامل ہو کر اپنا موثر حصہ ڈالیں گے تو ہمارا ملک ترقی کی راہ پر تیز رفتاری سے آگے بڑھے گا۔
سماجی انصاف اور تفویض اختیار کی وزارت کے تحت معذور افراد  کو بااختیار بنانے کا محکمہ ہر سال ، شخصیات، اداروں، تنظیموں، ریاستوں/ اضلاع وغیرہ کو معذور افراد کو بااختیار بنانے کے شعبے میں کئے گئے شاندار کاموں کے لئے معذور افراد کو بااختیار بنانے کا قومی ایوارڈ پیش کرتا ہے۔
بہت چھوٹی، چھوٹی اور درمیانی صنعتوں کی وزارت
کے وی آئی سی چیئرمین نے آگرہ اور بارہ بنکی میں جوتے بنانے والی مشینیں اور 200 بی-باکس تقسیم کیے
کھادی اور دیہی صنعتوں کے کمیشن ، حکومت ہند کے چیئرمین جناب منوج کمارنے 13 دسمبر 2022 کو آگرہ ضلع میں لیدر پائلٹ پروجیکٹ کے تحت جوتے تیار کرنے والی مشین اور بارہ بنکی جنپد میں‘دیہی صنعتوں کی ترقی کی اسکیم’ کے تحت بی-باکس یعنی شہد کی مکھیوں کو پالنے والے ڈبوں کو ڈیجیٹل طریقے پر تقسیم کیا۔
استفادہ کنندگان کو بارہ بنکی ضلع کے دو سیلف ہیلپ گروپوں "ویشنو اور گیان" سے 5 دن کی تربیت دی گئی ہے۔ جن کے مابین شہد مشن کے تحت آج شہد کی مکھیوں کو پالنے کے لئے کام آنے والے 200 باکس اور ٹول کٹس تقسیم کی گئیں۔
اس موقع پر کے وی آئی سی کے چیئرمین نے شہد کی مکھیوں کے پالنے کے کام سے متعلق مسائل کے بارے میں استفادہ کنندگان سے بات چیت کی اور انہیں اپنے علاقے میں شہد کی مکھیوں کو پالنے کے کام کو آگے بڑھانے کی ترغیب دی۔ بعد میں ان کے بارے میں رائے بھی لی گئی اور ان کی حوصلہ افزائی کی گئی کہ وہ جو کام کر رہے ہیں اسے آگے بڑھائیں۔
اس کے علاوہ انہوں نے لیدر کرافٹ مشن کے تحت 10 مستفیدین کےمابین جوتے بنانے کے کام آنے والی مشینیں اور سازوسامان بھی تقسیم کیا، انہوں نے آگرہ ضلع کے سی ایف ٹی آئی، آگرہ میں 50 دن کی ٹریننگ لی تھی۔ مستفدین سے بات چیت کرتے ہوئے چیئرمین نے خود ان سے ،فراہم کردہ تربیت کے بارے میں معلومات حاصل کیں اور انہیں اس پروجیکٹ سے فائدہ اٹھا کر چمڑے کی صنعت کے قیام کی ترغیب دی۔ چیئرمین نے خود کفیل ہندوستان کے وزیر اعظم کے خواب کو شرمندہ تعبیر کرنے اور کھادی اور دیہی صنعت کمیشن کے ذریعہ نافذ کردہ مختلف اسکیموں کے ذریعہ اپنا روزگار آپ کے نئے مواقع پیدا کرنے پر بھی زور دیا۔ ریاستی دفتر لکھنؤ اور ڈویژنل دفتر میرٹھ کے افسران، اتر پردیش کھادی اور دیہی صنعت بورڈ اورسی ایس آئی آر کے نمائندےاس موقع پر موجود تھے۔
وزارت خزانہ
سال 2014 سے اب تک کی حصولیابیاں: کوئی چھوٹنے نہ پائے
حکومت نے 2014 سے تمام شہریوں کے لئے وقار کے ساتھ بہتر معیار زندگی کو یقینی بنایا – محترمہ نرملا سیتارمن
آج پارلیمنٹ میں مرکزی بجٹ 2023-24 پیش کرتے ہوئے خزانہ اور کارپوریٹ امور کی مرکزی وزیر محترمہ نرملا سیتارمن نے کہا کہ 2014 سے حکومت نے تمام شہریوں کے لئے وقار کے ساتھ بہتر معیار زندگی کو یقینی بنایا ہے اور فی کس آمدنی دوگنی سے زیادہ ہو کر 1.97 لاکھ روپے ہو گئی ہے۔ انہوں نے مزید کہا کہ ان 9 سالوں میں ہماری معیشت دنیا کی معیشتوں میں 10ویں نمبر سے بڑھ کر 5ویں نمبر پر آگئی ہے اور عالمی انڈیکس میں کاروبار کے لیے سازگار ماحول کے ساتھ ایک اچھی حکومت اور اختراعی ملک کے طور پر اس میں بہتری آئی ہے۔ انہوں نے مزید کہا کہ ہم نے پائیدار ترقی کے متعدد اہداف میں نمایاں پیش رفت کی ہے۔
وزیر خزانہ نے کہا کہ معیشت بہت زیادہ رسمی ہو گئی ہے ۔ اس کا اظہار 2022 میں ای پی ایف او کی رکنیت کے دوگنی سے زیادہ ہوکر 27 کروڑ ہونے اور یو پی آئی کے ذریعے 7,400 کروڑ روپے کی ڈیجیٹل ادائیگیوں سے بڑھ کر اس کے 126 لاکھ کروڑ روپے ہوجانے سے ہوتا ہے۔ انہوں نے مزید کہا کہ ہدف بند فوائد کی ہمہ گیری کے ساتھ متعدد اسکیموں کے موثر نفاذ کے نتیجے میں جامع ترقی ہوئی ہے جیسے:
سوچھ بھارت مشن کے تحت 11.7 کروڑ گھریلو بیت الخلاء،
اجولا کے تحت 9.6 کروڑ ایل پی جی کنکشن،
102 کروڑ افراد کی 220 کروڑ کووڈ ویکسینیشن،
47.8 کروڑ پی ایم جن دھن بینک اکاؤنٹس،
پی ایم تحفظ بیمہ اور پی ایم جیون جیوتی یوجنا کے تحت 44.6 کروڑ افراد کے لیے بیمہ کور، اور
پی ایم کسان سمان ندھی کے تحت 11.4 کروڑ سے زیادہ کسانوں کو 2.2 لاکھ کروڑ روپے کی نقد منتقلی،
۔۔۔۔۔۔۔۔۔۔۔
ش ح۔م م ۔ ن ا۔
U- 1083
(Visitor Counter : 77
وزارت دفاع
رکشا منتری جناب راج ناتھ سنگھ نے ایم پی۔ آئی ڈی ایس اے کی 165 ویں ای سی میٹنگ کی صدارت کی
نئی دہلی،08مئی : رکشا منتری جناب راج ناتھ سنگھ نے آج یہاں منوہر پاریکر انسٹی ٹیوٹ فار ڈیفنس اسٹڈیز اور انالیسس  کی 165 ویں اور پہلی ورچوئل ایگزیکٹو کونسل کی میٹنگ کی صدارت کی۔
رکشا منتری نے ایم پی۔ آئی ڈی ایس اے کے ڈائریکٹر جنرل ، ایمبیسیڈر سوجن آر چنوئے ، ای سی کے تمام ممبران اور دیگر اسکالرز کو کوڈ 19 کے باعث عائد پابندیوں کے باوجود اپنے فرائض کی ادائیگی کے لئے مبارکباد دی۔ انہوں نے کہا کہ انسٹی ٹیوٹ کچھ اسکالرز اور عملے کی نقل و حرکت میں رکاوٹوں پر کامیابی کے ساتھ قابو پانے میں کامیاب رہا ہے اور اس کے باوجود کووڈ۔ انیس وبا کی روشنی میں اپنی تحریروں اور ویبنارز کے ذریعہ رسائی اور تحقیق کی اپنی رفتار کو برقرار رکھا ہے۔ ایم پی۔ آئی ڈی ایس اے پابندیوں کے درمیان دوبارہ کھلنے والے اداروں میں سے پہلا ادارہ تھا ، جبکہ اسی دوران مناسب حفاظتی انتظامات کرنے اور معاشرتی فاصلاتی رہنما اصولوں پر عمل آوری بھی کی گئی۔
جناب راج ناتھ سنگھ نے ایک اہم انسٹی ٹیوٹ کے طور پر ایم پی۔ آئی ڈی ایس اے کی شراکت کو تسلیم کیا جو دفاع ، سلامتی اور بین الاقوامی تعلقات میں معیاری تحقیق کرتی ہے۔ سالوں کے دوران ، انسٹی ٹیوٹ نے ملک کی مختلف ریاستوں میں مسلح افواج ، مرکزی پولیس تنظیموں اور نیم فوجی دستوں ، حکومت کے تحقیقی اداروں اور یونیورسٹیوں کے ساتھ وسیع رابطے قائم کرنے کے لئے پوری تندہی سے کام کیا ہے۔ اس کے ذریعہ گھریلو اور بین الاقوامی دونوں طرح کے تھنک ٹینکس کے ساتھ وسیع پیمانے پر تبادلہ کے سبب اسکالرز کو ایک ایسے ماحول میں بات چیت کرنے کا موقع فراہم ہوتا ہے جہاں آزادانہ خیالات اور آراء کا تبادلہ کیا جاسکے۔ یہ نظریات کے کراس پولینیشن کے توسط سے پالیسی سازی کرنے والے ڈومین میں متبادل نظریات اور نئے ان پٹ لے کر آتا ہے۔
ایم پی-آئی ایس ڈی اے کو اس کی آئندہ کی کوششوں کے لئے اچھی خواہش کا اظہار کرتے ہوئے رکشا منتری نے اسکالرز پر زور دیا کہ وہ اس زبردست بحران کے سبب معیشت میں ہونے والی وسائل کی کمی کے چیلنجوں کو دور کرنے کے لئے نئے خیالات حاصل کرنے کے لئے خود آگے آئیں خاص طور پر دفاعی شعبے میں جدید کاری کے لئے۔
جناب راج ناتھ سنگھ نے اس موقع پر ہندوستانی مسلح افواج کی بہادری اور قربانیوں کی ستائش کی جو ہماری سرحدوں پر انسداد دہشت گردی کی کارروائیوں اور کوویڈ 19 سے لڑنے کے لئے مدد فراہم کرنے کے لئے تیار اور مستعد ہیں۔
ای سی کی میٹنگ میں اس کے ممبران دفاع سکریٹری ڈاکٹر اجے کمار ، سابق داخلہ سکریٹری شری جی کے پلائی اور پروفیسر ایس ڈی مونی نے ذاتی طور پر شرکت کی۔ سفیر سوش پون سنگھ ، لیفٹیننٹ جنرل پرکاش مینن  ، وائس ایڈمیرل شیکھر سنہا  ، ایئر مارشل وی کے بھاٹیا  اور شری گلشن لوتھرا نے ویڈیو کانفرنسنگ کے ذریعے میٹنگ میں شرکت کی۔
زراعت اور کاشتکاروں کی فلاح و بہبود کی وزارت
پندرہ ریاستوں کے 343 اضلاع میں، کسانوں کو 8.20 لاکھ ہائبریڈ بیچوں کی منی کٹس مفت تقسیم کی جائیں گی
حکومت ، پیداوار اور پیداواریت میں اضافے کے ساتھ کسانوں کی آمدنی بڑھانے پر توجہ مرکوز کررہی ہے: جناب تومر
سرسوں کے بیجوں کی دو کروڑروپے کی منی کٹس کی تقسیم، مدھیہ پردیش کے مورینا اور شیو پور میں شروع ہوگئی ہے
زراعت اور کسانو ں کی بہبود کی مرکزی وزارت کے ایک خصوصی پروگرام کے تحت ملک کی 15 ریاستوں کے مخصوص 343 اضلاع میں بیجوں کی 820600 منی کٹس تقسیم کی جائیں گی۔ یہ پروگرام بیجوں کی تبدیلی کے ذریعہ پیداوار اور پیداواریت میں اضافہ کرے گا اورکسانوں کی آمدنی میں اضافہ کرنے میں مدد کرے گا۔ زراعت اور کسانوں کی بہبود کے مرکزی وزیر جناب نریندر سنگھ تومر نے آج مدھیہ پردیش کے مورینا اور شیو پور کے اضلاع میں دو کروڑروپے کی لاگت کی سرسوں کے بیجوں کی منی کٹس تقسیم کرکے پروگرام کا آغاز کیا۔
یہ پروگرام خوراک کی سکیورٹی کے قومی مشن  – تلہن اور پام تیل اسکیم کے تحت شروع کیا گیا ہے۔ مرکزی وزیر جناب تومر نے بتایا کہ ملک میں سرسوں پید اکرنے والی بڑی ریاستوں کے لئے مائیکروسطح پر منصوبہ بندی کے بعد اس سال سرسوں کے بیجوں کی منی کٹس تقسیم کرنے کو منظوری دی گئی ہے۔ وزارت نے 820600 منی کٹس کی منظوری دی ہے، جو 15 ریاستوں کے 343 اضلاع میں تقسیم کی جائیں گی۔ ان بیجوں کی ورائٹی میں 20 کوئنٹل فی ہیکٹئر کی پیداوار کی صلاحیت ہے۔ اس پروگرام کے تحت تلہن پیدا کرنے والی بڑی ریاستوں جیسے مدھیہ پردیش ، بہار ، چھتیس گڑھ ، گجرات ، ہریانہ ، جموں وکشمیر ، جھارکھنڈ ، اوڈیشہ ، پنجاب ، راجستھان ،اترپردیش ، اتراکھنڈ ، آسام ،اروناچل پردیش اورتریپورہ کا احاطہ کیا جائے گا ۔اس پروگرام کے لئے 1066.78 لاکھ روپے مختص کئے گئے ہیں۔
جناب تومر نے کہا کہ اس سال تجرباتی پروجیکٹ کے تحت ہائی برڈ بیجوں کی منی کٹس کی تقسیم کے لئے مدھیہ پردیش کے مورینا اور شیوپور ، گجرات کا بانس کاٹھا ، ہریانہ کا حصار ، راجستھان کا بھرت پور ، اترپردیش اور وارانسی کا انتخاب کیا گیا ہے۔ 5 ریاستوں کے ان 7 اضلاع میں 1615 کوئنٹل بیجوں کی ایک لاکھ 20 ہزار منی کٹس تیار کی جائیں گی اورتقسیم کی جائیں گی۔ ہر ضلع کو 15سے 20 ہزار منی کٹس دی جائیں گی۔ اس کے علاوہ پروگرام کو جاری رکھنے کے لئے ٹی ایل ہائی برڈ والی سرسوں کی زیادہ پیداوار والی بیجوں کی منی کٹس کو تقسیم کاری کے لئے منتخب کیا گیا ہے۔ منتخب ورائٹی میں جے کے – 6502اور چیمپئن اور ڈان شامل ہیں۔ بیجوں کی منی کٹس پروگرام کا مقصد زیادہ پیداوار ی صلاحیت کی نئی ورائٹی کو مقبول بنانا ہے ۔ انہوں نے مزید کہا کہ ان اضلاع کے آس پاس کے اضلاع کو ان ورائٹی میں اعتماد ہوگا ، جس کے نتیجے میں بڑی تعداد میں کسان انہیں اپنائیں گے۔
زراعت کے سکریٹری جناب سنجے اگروال نے کہا کہ آتم نربھر کرشی کے ذریعہ آتم نربھر بھارت تعمیر ہوگا۔ اس سمت میں کام کرتے ہوئے وزارت کے ذریعہ یہ پروگرام شروع کیا گیا ہے۔ ہائی برڈ بیجوں کی یہ کٹس پہلی مرتبہ مفت تقسیم کی جارہی ہے ۔ اس پروگرام کی نظامت جوائنٹ سکریٹری محترمہ شبھا ٹھاکر نے کی ۔